បុណ្យកឋិនទានសាមគ្គីវត្តសន្តិវ័នទទួលបានបច្ច័យ១២០លានរៀលសម្រាប់ កសាងសាលាឆាន់បន្ត
Channel: Pursat Television
Date: 2019-10-27

បុណ្យកឋិនទានសាមគ្គី ក្រោមការផ្តួចផ្តើមឡើងដោយ ឯកឧត្តម ឧត្តមសេនីយទោ គឹម សេងងន មេបញ្ជាការកងពលតូច អន្តរាគមន៍ លេខ១៤និងលោកជំទាវ ឯកឧត្តម មេបញ្ជាការរង នាយទាហាន នាយទាហានរងនិងពលទាហាន រួមជាមួយ ពុទ្ធបរិស័ទមកពីទីក្រុងភ្នំពេញ ក្នុងខេត្តនិងចំណុះជើងវត្ត បានមូលមតិគ្នាផ្តួចផ្តើមប្រារព្ធអង្គ ដើម្បីដង្ហែរវេប្រគេន ព្រះសង្ឃដែលគង់ចាំព្រះវស្សា អស់ត្រីមាស ក្នុងព័ទ្ធ សីមាវត្តភ្នំហែរផ្កា ស្ថិតក្នុងភូមិជ័រម្គាន ឃុំត្នោតជុំ ស្រុកក្រគរ នារសៀល ថ្ងៃទី២៧ ខែតុលា ឆ្នាំ២០១៩ ដោយទទួលបាន បច្ច័យ ជាង៣៨លានរៀល សម្រាប់យកមកកសាងសាលាឆាន់បន្ត។
           បន្ទាប់ពីបានជួបជុំម្ចាស់ដើមទានប្រធានដើមបុណ្យ នៅក្នុង ខេត្ត មកពីទីក្រុងភ្នំពេញ និងចំណុះជើងវត្ត បានរួមគ្នាដង្ហែរ ប្រទក្សិណជុំវិញព្រះវិហារ ចំនួន៣ជុំរួចវេរប្រគេនព្រះ សង្ឃទៅតាមគន្លងព្រះពុទ្ធសាសនា។
 នៅក្នុងឱកាសនោះគណកម្មការវត្តភ្នំហែរផ្ការ បានថ្លែងអំណរព្រះគុណ និងអគុណដោយស្មោះចំពោះព្រះ ថេរានុថេរៈ គ្រប់ព្រះអង្គ រួមជាមួយ ថ្នាក់ដឹកនាំ មន្ត្រីរាជការ កង កម្លាំងប្រដាប់អាវុធ អាជីវករនៅក្នុងខេត្ត ក្រៅខេត្ត និងពុទ្ធបរិស័ទចំណុះ ជើងវត្ត ជាពិសេស ឯកឧត្តម ឧត្តមសេនីយ៍ទោ គឹម សេងងន មេបញ្ជាការកងពលតូចអន្តរាគមន៍លេខ១៤និងលោកជំទាវ ឯកឧត្តមមេបញ្ជាការរង នាយសេនាធិការ នាយសេធិការរង នាយការិយាល័យចំណុះ នាយទាហាន នាយទាហានរងនិងពល ទាហានព្រមទាំងគ្រួសារយោធនកងពលតូចអន្តរាគមន៍លេខ១ ដែលបានចូលរួមនិងផ្តួចផ្តើមបង្កើតឱ្យមានអង្គកឋិនឡើងដើម្បីវេរ ប្រគេនដល់ព្រះសង្ឃគង់ចាំ ព្រះវស្សា និងមួយ ចំណែក ទៀតគៀងគររកថវិកា យកមកកសាងសាលាឆាន់ ទើបតែកំពុងដំណើរការសាងសង់ និងរួមគ្នាជួយ ថែរក្សាទំនៀមទំលាប់ប្រពៃណីនេះឲ្យនៅស្ថិតស្ថេររហូត ។ តាមរយៈកឋិនទាន សមាគម  របស់ថ្នាក់ ដឹកនាំរួមជាមួយនឹងពុទ្ធបរិស័ទទាំងក្នុងនិងក្រៅខេត្ត  ទទួលបានបច្ច័យចំនួន៣៨លានរៀលសម្រាប់ មកកសាងសាលាឆាន់ ដែលមានបណ្តោយ ៣២ម៉ែត្រ ទទឹង២១ម៉ែត្រកំពស់១២ម៉ែត្រ ក្នុងរយៈពេល៧ឆ្នាំ នេះទើបតែសម្រេចបាន ៣០%ប៉ុណ្ណោះ ដូចបានឃើញនូវចំពោះមុខនេះស្រាប់។ វត្តភ្នំហែរផ្កា ស្ថិតនៅក្បែជើងភ្នំបាយឃ្លះ ក្នុងភូមិជ័រម្គាន ឃុំត្នោតជុំ ស្រុកក្រគរ ខេត្តពោធិ៍ សាត់ កាលពីដើមគឺជាទីតាំងអាស្រម តែដោយសារការអភិវឌ្ឍន៍នោះទីតាំងនេះបានបង្កើតជាវត្តសម្រាប់ពុទ្ធបរិស័ទនិង នាយ នាយរងនិងពលទាហាននិងគ្រួសា បានមកធ្វើបុណ្យទាន។ ដូច្នោះក្នុងនាមព្រះចៅ អធិការ អាចារ្យនិង គណកម្មការ វត្តភ្នំហែរផ្កា សូមបិណ្ឌបាតដល់ ញាតិញោម គ្រប់ស្រទាប់ទាំងអស់ មេត្តាចូលរួមជួយចាប់មគ្គផល ទៅតាម កម្លាំងសទ្ធាជ្រះថ្លា របស់ ពុទ្ធ បរិស័ទគ្រប់ៗរូប សំដៅធ្វើយ៉ាងណាឲ្យទីវត្តអារាមមួយនេះ បានចេញរូបរាងនិងលេចធ្លោ នូវសមិទ្ធិផលផ្លែផ្កាស័ក្តិសម ជាកន្លែង គោរពបូជារបស់ពុទ្ធបរិស័ទយើងមកធ្វើបុណ្យទាននាគ្រប់រដូវកាល ។ 
ស្ងួន ឈឿន ពោធិ៍សាត់